CELEX: C2007/170/58
Language: da
Date: 2007-07-21 00:00:00
Title: Sag T-172/07: Sag anlagt den 11. maj 2007 — Atlantic Dawn m.fl. mod Kommissionen

21.7.2007   
            
            
               DA
            
            
               Den Europæiske Unions Tidende
            
            
               C 170/29
            
         Sag anlagt den 11. maj 2007 — Atlantic Dawn m.fl. mod Kommissionen
   (Sag T-172/07)
   (2007/C 170/58)
   Processprog: engelsk
   Parter
   
      Sagsøgere: Atlantic Dawn Ltd (Killybegs, Irland), Antarctic Fishing Co. Ltd (Killybegs, Irland), Atlantean Ltd (Killybegs, Irland), Killybegs Fishing Enterprises Ltd (Killybegs, Irland), Doyle Fishing Co. Ltd (Killybegs, Irland), Western Seaboard Fishing Co. Ltd (Killybegs, Irland), O'Shea Fishing Co. Ltd (Killybegs, Irland), Aine Fishing Co. Ltd (Burtonport, Irland), Brendelen Ltd (Lifford, Irland), Cavankee Fishing Co. Ltd (Lifford, Irland), Ocean Trawlers Ltd (Killybegs, Irland), Eileen Oglesby (Burtonport, Irland), Noel McGing (Killybegs, Irland), Mullglen Ltd (Balbriggan, Irland), Bradan Fishing Co. Ltd (Sligo, Irland), Larry Murphy (Castletownbere, Irland), Pauric Conneelly (Claregalway, Irland), Thomas Flaherty (Kilronan, Irland), Carmarose Trawling Co. Ltd (Killybegs, Irland), Colmcille Fishing Ltd (Killybegs, Irland) (ved solicitor D. Barry, G. Hogan, SC, og barristers N. Travers og T. O'Sullivan)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Kommissionens forordning (EF) nr. 147/2007 af 15. februar 2007 om justering af visse fiskekvoter fra 2007 til 2012 i henhold til artikel 23, stk. 4, i Rådets forordning (EF) nr. 2371/2002 om bevarelse og bæredygtig udnyttelse af fiskeressourcerne som led i den fælles fiskeripolitik annulleres.
            
         
               —
            
            
               Subsidiært: Artikel 1 i og bilag 1 til Kommissionens forordning (EF) nr. 147/2007 af 15. februar 2007 om justering af visse fiskekvoter fra 2007 til 2012 i henhold til artikel 23, stk. 4, i Rådets forordning (EF) nr. 2371/2002 om bevarelse og bæredygtig udnyttelse af fiskeressourcerne som led i den fælles fiskeripolitik annulleres, for så vidt som, og i det omfang disse bestemmelser nedsætter den kvote for makrel (scomber scombrus), der er tildelt Irland i perioden 2007-2012.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Ved deres søgsmål har sagsøgerne nedlagt påstand om, at Kommissionens forordning (EF) nr. 147/2007 af 15. februar 2007 om justering af visse fiskekvoter fra 2007 til 2012 i henhold til artikel 23, stk. 4, i Rådets forordning (EF) nr. 2371/2002 om bevarelse og bæredygtig udnyttelse af fiskeressourcerne som led i den fælles fiskeripolitik (1) annulleres i henhold til artikel 230 EF.
   Sagsøgerne har påberåbt sig fire anbringender til støtte for den anfægtede forordnings ugyldighed.
   Sagsøgerne har for det første gjort gældende, at Kommissionen ikke var beføjet til at vedtage den anfægtede forordning om nedsættelse af kvoterne i 2007-2012 med hjemmel i artikel 23, stk. 4, i Rådets forordning nr. 2371/2002.
   Såfremt Retten konkluderer, at Kommissionen var beføjet til at nedsætte kvoterne i flere år frem i tiden på grund af historisk overfiskeri, har sagsøgerne subsidiært gjort gældende, at Kommissionen har gjort sig skyldig i magtfordrejning i det foreliggende tilfælde. Sagsøgerne har således anført, at Kommissionen ikke har godtgjort, at de medlemsstater, der er berørt af den anfægtede forordning, nemlig Irland og Det Forenede Kongerige, har overskredet de tildelte fiskerimuligheder, sådan som det kræves for at kunne nedsætte kvoterne i henhold til forordningens artikel 23, stk. 4. Derudover gør sagsøgerne gældende, at Kommissionens pludselige ændring af dens faste politik med kvotenedsættelse på »baggrund af tidligere år«, der indebærer en afvigelse fra ordlyden af artikel 5 i Rådets forordning nr. 874/96 og den deraf afledte praksis, medfører en tilsidesættelse af princippet om beskyttelse af den berettigede forventning.
   Sagsøgerne har endvidere anført, at Kommissionen ikke har begrundet sin beslutning, som krævet i artikel 253 EF. På baggrund heraf gør de gældende, at den anfægtede forordning ikke er tilstrækkeligt begrundet, idet den navnlig medfører en tydelig og radikal ændring af praksis, hvilket har alvorlige og negative følger for sagsøgerne.
   Endelig har sagsøgerne gjort gældende, at Kommissionen har tilsidesat princippet om ligebehandling ved ikke at vedtage foranstaltninger svarende til foranstaltningerne i den anfægtede forordning mod andre fiskerflåder i tilfælde, hvor der er konstateret betydeligt overfiskeri af lignende truede fiskebestande.
   
      (1)  EUT L 46 af 16.2.2007, s. 10.